Lav et referat af nedenstående tekst:

Tekst:
Hanstholm er for en dag blevet hjemsted for et ministerium. Fiskeriministeriet er mandag rykket fra København til Hanstholm Havn, hvor fiskeriminister Rasmus Prehn (S) er klar til en snak med de lokale om dansk fiskeri. Der er nok at tage fat på, hvis det står til Martin Paulsen. Han arbejder til daglig som fiskeskipper i Hanstholm Havn, og ifølge ham er det blevet sværere at være fisker de seneste år på grund af de politiske beslutninger, der er truffet på Christiansborg og i EU. -	Problemet er, at de ikke vil høre på os. De vil godt høre på nogle, der har læst i tyve år, og det, der står i en bog er rigtigt, siger Martin Paulsen. Se indslag om Fiskeriministeriets besøg i Hanstholm: Dialog om fiskeriets fremtid Som fisker skal man stå tidligt op - og det skulle fiskeriministeren også mandag, hvor han var med til at åbne fiskeriauktionen klokken 6.45. Fra 9 til 16 holder ministeren til i et hvidt telt ved Restaurant Medvind på havnen, og her er alle velkomne til at komme forbi til kaffe og en åben dialog om fiskeriet og dets fremtid. Et tilbud, som mange har gjort brug af. Rundt om bordet sidder fiskere i blå overalls, og samtalen går i mange retninger. Der bliver både talt Brexit, kvoter og brændstofpriser, og det gør indtryk på fiskeriminister Rasmus Prehn at høre fra fiskerne. -	De er presset helt i bund. Vi skal finde nogle løsninger for dem, så de bedre kan få tingene til at hænge sammen. Det næste er, at det er vigtigt for fiskerne at få en plan for, hvad der skal ske i fremtiden for fiskeriområdet, og hvad fremtidens fiskeri er, siger han. Én dag er ikke nok Normalt hører Fiskeriministeriet til på Slotsholmen i det indre København langt fra fiskekuttere og vesterhavsbølger. Formanden for Hanstholm Fiskeriforening, Jan Hansen, håber, at det giver noget ekstra til dialogen, at Fiskeriministeriet for en dag er rykket tæt på Hanstholms fiskere. -	Ved at se tingene og mærke stemningen, så kan man måske tage tingene lidt mere alvorligt. For vi er presset i øjeblikket på mange punkter, og det er derfor man er så frustreret, siger han. En af dem, der er frustreret, er fiskeskipperen Martin Paulsen - og en enkelt dag med et fiskeriministerium i Hanstholm løser ikke udfordringerne, lyder det fra ham. -	Jeg tror ikke, de lytter. De er bare ude for at vise flaget, men de har lukket tre områder, og de vil tvinge kameraer ned over folk. Det gør man jo ikke bare. Fiskeriministeriet kommer på besøg i Nordjylland igen mandag 9. maj. Her bliver ministeriets telt sat op på Hirtshals Havn.

Referat:
Mandag er Fiskeriministeriet rykket til Hanstholm Havn for at tale med fiskere og lokalpolitikere.